
                                                           REFERAT
cu privire la aprobarea Statului de funcţii, Organigramei şi Regulamentului de organizare şi functionare pentru Teatrul Maghiar de Stat Csiky Gergely

Avand in vedere :
· Dispoziţiile <LLNK 12007    21130 301   0 33>Ordonanţei Guvernului nr. 21/2007(cu modificările ulterioare), privind instituţiile şi companiile de spectacole sau concerte, precum şi desfăşurarea activităţii de impresariat artistic.
· OMFP nr. 946/2005 pentru aprobarea Codului controlului intern/managerial, cuprinzand standardele de control intern/managerial la entitatile publice si pentru dezvoltarea sistemelor de control intern/managerial
· HCL nr.300/27.09.2011 privind modificarea denumirii Teatrului de Stat Csiky Gergely din Timişoara, aprobarea Organigramei şi a Statului de Funcţii şi a Regulamentului de organizare şi funcţionare a Teatrului de Stat „Csiky Gergely”
	- Hotărârea Consiliului Administrativ nr. 1/22.01.2013 privind modificarea Regulamentului de Organizare şi Funcţionare, Organigramei şi Statului de funcţii 
	- Hotărârea Consiliului Administrativ nr. 3/22.01.2013 privind înfiinţarea unui compartiment de audit intern sau externalizarea acestui serviciu
	- Propunerile Consiliului Artistic privind componenţa, organizarea şi funcţionarea acestuia cu nr. de înregistrare 1681/26.09.2012
	- Dispoziţia nr. 24/13.19.2012
Expunere de motive: 
I. Privind componenţa Consiliului Artistic:
Consiliul Artisic are rol consultativ şi este format din personalităţi culturale din instituţie şi din afara acesteia, se organizează şi funcţionează în baza regulamentului elaborat şi aprobat în conformitate cu dispoziţiile art.19 alin.3 , art. 4 alin. (2) O.G. Nr. 21/2007. Analizând activităţile Consiliului Artistic în perioada cuprinsă 2006-2012 a intervenit necesitatea modificării componenţei prevăzute în alin.1 art.12 din R.O.F. aprobat prin HCLT nr.300/2011 în sensul că este necesar să facă parte din Consiliul artistic încă o  persoană din afara instituţiei, un specialist în domeniu.Astfel în exercitarea atribuţiilor Consiliului Artistic se vor ţine cont de  două opinii diferite din afara isntituţiei, una urmărind cerinţele publicului din comunitate şi una tendinţele „breslei” asupra activităţii artistice a teatrului și calitatăţii spectacolelor realizate.
Se propune următoarul conţinut la Articolul 3. Structura organizatorică alin.(2) lit. A punctul 3:
3. Consiliul Artisic este format din personalităţi culturale din instituţie şi din afara acesteia potrivit dispoziţiilor art. 19 alin.2 din O.G. Nr. 21/2007 

II. Privivind organizarea şi funcţionarea: 
Analizând următoarele: 
- Propunerile Consiliului Artistic privind componenţa, organizarea şi funcţionarea acestuia cu nr. de înregistrare 1681/26.09.2012
a) -În condiţiile actuale decizia de menţinere sau scoatere de pe afiş a unui spectacol are, practic,  la bază criterii de ordin economic, marketing şi  management şi nu propunerile Consiliului 
Artistic. Consiliului Artistic are rol consultativ, rol ce are mai mare importanţă înainte de premiera spectacolului decât după aceasta. Totodată menţinerea atribuţiei de a propune scoaterea sau menţinerea pe afiş a unui spectacol i- ar deruta şi ar crea situaţii dificil de gestionat.
b) Având în vedere că membrii Consiliului Artistic se modifică de la an la an prin decizia Directorului, iar analiza atribuţiilor şi regulamentului pe baza căruia funcţionează acest organism este bine venită din prespectiva îmbunătăţirii acestora,în baza celor expuse la punctul a şi b propunem următoarele modificări/completări: 

Modificarea articolului 12 din cap.III. Conducerea, Organizarea şi Personalul din Regulamentul de Organizare şi Funcţionare al Teatrului Maghiar de Stat Csiky Gergely aprobat prin HCLT nr. 300/27.09.2012, după cum urmează:
Aliniatul (1):
- se elimină următoarea atribuţie  de la alin.1, pct. g) cu următorul conţinut: 
“g) propune păstrarea sau scoaterea unor producţii artistice din repertoriu;”
- se completează cu următoarea atribuţie pct.j) astfel:
„ j) înaintează spre aprobare Directorului propunerea privind atribuţiile Consiliului Artistic precum şi modificări privind Regulamentului de Funcţionare al Consiliului Artistic.”
Aliniatul (2): 
- completează cu  „şi înaintează spre aprobare Directorului Regulamentul de Funcţionare.”
Se propune următorul conţinut la Articolul 12 
 (1) În cadrul Teatrului funcţionează Consiliul Artistic ca organ de specialitate cu rol consultativ înfiinţat prin dispoziţia Directorului, cu următoarele atribuţii:
a) formulează propuneri privind strategia culturală a Teatrului, a programelor şi proiectelor culturale;
b) avizează proiectul de repertoriu al Teatrului;
c) vizionează repetiţiile spectacolelor în pregătire, face evaluarea calităţii acestora;
d) urmăreşte şi analizează activitatea artistică din Teatru, semnalând conducerii Teatrului problemele constatate;
e) evaluează proiectele artistice ce au fost desfăşurate, analizând nivelul de performanţă artistică dobândită şi formulând, după caz, propuneri de îmbunătăţire a activităţii;
f) acordă la solicitare asistenţă de specialitate în domeniul de activitate al Teatrului;
g) avizează lista sarcinilor complementare pentru personalul artistic de specialitate;
h) îndeplineşte alte atribuţii stabilite de conducerea  Teatrului.
i) veghează la menţinerea calităţii artistice a reprezentaţiilor şi a prestigiului actorilor;
j) înaintează spre aprobare Directorului propunere privind atribuţiile Consiliului Artistic precum şi modificări privind Regulamentului de Funcţionare al Consiliului Artistic.
(2) Consiliul Artistic este format dintr-un număr de 7 – 9 membri, numiţi prin decizia Directorului. La prima şedinţă membrii Consiliulului Artistic aleg un preşedinte şi un secretar şi înaintează spre aprobare Directorului Regulamentul de Funcţionare.
(3) Consiliul Artistic se întruneşte ori de câte ori este nevoie la convocarea preşedintelui său ori a Directorului Teatrului.


III. Totodată la toate funcţiile cheie unde s-a prevăzut elaborarea procedurilor de lucru potrivit OMFP nr. 946/2005 este necesar să se prevadă sintagma „şi actualizarea” pentru o mai bună responsabilizare a persoanelor din respectivele funcţii, şi anume: 
· director adjunct artistic, contabil şef, şef birou administrativ de specialitate, 
· la atribuţiile Directorului adjunct tehnic se stipulează obligaţia de a verifica procedurile de control intern a tuturor compartimentelor din instituţie potrivit  Ordinului 946/2005 şi înaintează spre aprobare Directorului
· la atribuţiile Şefului serviciu tehnic scenă, Şefului serviciu întreţinere producţie, se stipulează elaborează şi actualizează procedurile de control intern pentru compartimentele din subordine potrivit  Ordinului 946/2005 şi înaintează spre aprobare Directorului

Propunem următoarea formulă la atribuţiile Directorului adjunct artistic, Contabilului şef, Şefului birou administrativ de specialitate, Şefului serviciu tehnic scenă, Şefului serviciu întreţinere producţie:
„elaborează şi actualizează procedurile de lucru şi de control intern pentru compartimentele din subordine potrivit  Ordinului 946/2005 şi înaintează spre aprobare Directorului”

Propunem următoarea formulă la atribuţiile Directorului adjunct tehnic:
„verifică procedurile de control intern pentru compartimentele din subordine potrivit  Ordinului 946/2005 şi înaintează spre aprobare Directorului”

IV. La articolul 3 punctul B. Servicii, birouri, alte compartimente  se completează cu „şi subordonarea lor” 
Propunem următoarea formulă:
„B. Servicii, birouri, alte compartimente şi subordonarea lor:”
V. La articolul 15 la fiecare compartiment se completează cu obiectul de activitate potrivit propunerii  din procesul verbal nr. 4//14.12.2012 (pct.8.) al comisiei de monitorizare în urma recomandărilor Raportului de audit Public intern cu nr. înreg. SC2012-25945/2.13/31.10.2012 privind Documentaţia de fundamentare a proiectelor de ROF, organigrama, stat de funcţii, fişe de post actualizate, etc.plecând de la obiectivele specifice, activităţile individuale pentru fiecare salariat, care să conducă la atingerea obiectivelor specifice precum şi indicatorii de rezultat/performanţă, asociaţi obiectivelor (R.3.2.4.).
VI. Se înfiinţează compartimentul de audit public intern la recomandarea Raportului de audit Public intern cu nr. înreg. SC2012-25945/2.13/31.10.2012 şi propunerea Comitetului de monitorizare prin procesul perbal nr. 5/3.01.2012 în pct. 4. cu acordul Consiliului Local al Municipiului Timişoara conform prevederilor art. 11 lit.f) al Legii nr. 672/19.12.2012 privindauditul public intern (actualizată) şi art.3 din OMFP nr.946/2005 privind Codul Controlului Intern, republicat.
Propunem următoarea formulare la art. 15. şi 13., punctul:
9. Compartiment Audit Public Intern 
a) Obiectul de activitate: 
- asigurarea elementelor probante pentru evaluare independentă a proceselor managementului riscurilor, de control şi de guvernanţă precum şi consiliere de îmbunătăţire a proceselor guvernanţei ale instituţiei
b) Atribuţii:
· elaborează norme metodologice specifice entităţii publice în care îşi desfăşoară activitatea, cu avizul Autorităţii ;
· elaborează proiectul planului multianual de audit public intern, de regulă pe o perioadă de 3 ani, şi, pe baza acestuia, proiectul planului anual de audit public intern;
· elaborează raportul anual al activităţii de audit public intern;

Pentru înfiinţarea Compartimentului de Audit Public Intern este necesară transformarea postului de contabil I cu studii medii(în prezent vacant) în postul de auditor I cu studii superioare.   

Solicităm aprobarea Regulamentului de Organizare şi Funcţionare al Teatrului Maghiar de Stat Csiky Gergely, a Organigramei şi Statului de Funcţii potrivit  dispoziţiilor art. 4 aliniatului 2 respectiv art.19 alin.2,3 din O.G.21/2005 actualizată.

Precizăm că în structura organizatorică a instituţiei respectiv organigramei şi statului de funcţii, se modifică numai referitor la înfiinţarea compartimentului de audit public intern. 




Alina Pintilie
Director
Directia Comunicare
                                                                                                                     Avizat juridic

Lavinia Simion
Consilier
Compartimentul de Relationare cu Institutii Culturale

